Siasa za migawanyiko na athari zake
Language: Swahili | Genre: Creative_writing

SIASA ZA MIGAWANYIKO NA ATHARI ZAKE KWA NCHI/JAMII 

Siasa ni itikadi inayofuatwa na kikundi fulani cha watu kama nyenzo, kimsingi za kusukumia tamaduni, uchumi na maisha kwa jumla. Siasa inayotiliwa maanani na wengi ni ile inayofuatwa na viongozi na watawala wanaoshikilia au wanaowania nyadhifa mbalimbali za kuendeleza taifa. Wanasiasa hawa utapata  wengine wana maono ya kuliunganisha taifa lakini wengi wao na siasa zao ni za kuligawanisha taifa. Aidha tunazo siasa zinazoendelezwa na mitazamo na sera za watu binafsi. Ni kutokana na sera hizi ambapo baadhi ya nchi duniani zemefikia upeo na zingine zimedidimia kabisa. Mataifa yasiyostawi aghalabu huwa na siasa potoshi. 

Baadhi ya wanasiasa ni wakabila. Wao huwahudumia zaidi watu wawaitwao wao huku wakiwapuuza wanaowaona kuwa wa kabila jingine. Baadhi yao hujitahidi kuzuia ustawi wa watu wa kutoka nje ya kabila lao.

Kuna wanasiasa ambao lao ni kuwachanganya viongozi kisiasa. Badala ya kupalilia umoja wa nchi, wao huzua hali ya kutoelewana miongoni mwa wanasiasa na wananchi. Kwa jumla, matokeo yanaweza kuwa baraza la mawaziri lisilo na umoja, bunge na wananchi waliotengana. Hali hii huchangia kudidimia kwa uthabiti wa nchi. 

Suala la ufisadi limekuwa sugu katika siasa. Baadhi ya wanasiasa huwahonga wapiga kura ili kuchaguliwa, pindi wangiapo madarakani  baadhi yao huanza kuifisidi nchi. Hali ya kufaidi kwa mtu ambayo si stahiki ya mwanasiasa, mapendeleo ya mtu anayewaita watu wake au wao huku akiwanyima wengine. Wengine huishia kupeleka pesa hizi ngambo ili wasigunduliwe. 
Hali hizi na zinginezo hudidimiza sura ya nchi. Ni jukumu la kila mmoja na mwanchi mzalendo kuwatathimini wanasiasa au siasa za kabla ya kuwapigia kura. Ni sawa na kumeza sumu iwapo atutawapigia kura wanasiasa walio na mitazamo potoshi. Sote tuna hiari na mukhtari kujenga au kubomoa nchi.  Wazee wetu wenye busara hawakukosea waliponena kuwa msiba wa kujitakia hauambiwi pole.